Viides komission direktiivi 84/415/ETY, annettu 18 päivänä heinäkuuta 1984, kosmeettisia valmisteita koskevan jäsenvaltioiden lainsäädännön lähentämisestä annetun neuvoston direktiivin 76/768/ETY liitteiden II, III, IV, V ja VI mukauttamisesta tekniikan kehitykseen



Virallinen lehti nro L 228 , 25/08/1984 s. 0031 - 0033

Espanjank. erityispainos: Luku 15 Nide 5 s. 0049

Portugalink. erityispainos: Luku 15 Nide 5 s. 0049

Suomenk. erityispainos Alue 13 Nide 13 s. 0201

Ruotsink. erityispainos Alue 13 Nide 13 s. 0201



VIIDES KOMISSION DIREKTIIVI, annettu 18 päivänä heinäkuuta 1984, kosmeettisia valmisteita koskevan jäsenvaltioiden lainsäädännön lähentämisestä annetun neuvoston direktiivin 76/768/ETY liitteiden II, III, IV, V ja VI mukauttamisesta tekniikan kehitykseen (84/415/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kosmeettisia valmisteita koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/768/ETY(1), sellaisena kuin se on viimeksi muutettuna direktiivillä 83/574/ETY(2), ja erityisesti sen 8 artiklan 2 kohdan, sekä katsoo, että kansanterveyden suojelemiseksi tulisi kosmeettisissa valmisteissa kieltää aristolokkiahappo (8metoksi-3,4-metyleenidioksi-10-nitrofenantreeni-1-karboksyylihappo) ja sen suolat sekä kaikki Veratrum-lajit, uusimpien tieteellisten ja teknisten tutkimusten perusteella sekä tietyin rajoituksin ja ehdoin voidaan kosmeettisissa valmisteissa sallia seuraavien aineiden käyttö: vetyperoksidi ihonhoito- ja kynsienkovetusvalmisteissa, hydrokinoni paikallisena ihonvalkaisuvalmisteena ja nikometanolihydrofluoridi (3-hydroksimetyylipyridiinifluoridi) suun hygienian hoitoon tarkoitetuissa valmisteissa; hopeanitraatti voidaan sallia pysyvästi silmäripsien ja kulmakarvojen värjäykseen, glyseroli-1(4-aminobentsoaatti) on liitteessä VII olevan 2 osan 4 kohdassa mainittu UV-suodin ja voidaan sen tähden poistaa direktiivin 76/768/ETY liitteessä IV olevan 1 osan numerosta 2, direktiivin 76/768/ETY liitteessä VI olevassa 2 osassa luetellut säilöntäaineet 56 ja 57 on myös lisätty muihin erityistarkoituksiin käytettäviin kosmeettisiin valmisteisiin, ja tässä direktiivissä säädetyt toimenpiteet ovat kosmeettisia valmisteita koskevien kaupan teknisten esteiden poistamiseksi laadittujen direktiivien mukauttamista tekniikan kehitykseen käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiiviä 76/768/ETY seuraavasti: 1. Liitteessä II: - korvataan 333 kohta seuraavasti: "333. Veratrum Spp. ja niiden valmisteet", - lisätään kohta seuraavasti: "365. Aristolokkiahappo ja sen suolat". 2. Liitteessä III olevassa 1 osassa: - muutetaan viitenumerot 12 ja 14 seuraavasti: >TAULUKON PAIKKA> - lisätään viitenumerot seuraavasti: >TAULUKON PAIKKA> 3. Poistetaan liitteessä IV olevasta 1 osasta viitenumerot 2 ja 6. 4. Poistetaan liitteestä V viitenumero 11. 5. Lisätään liitteessä VI olevan 2 osan sarakkeeseen b merkki(*) välittömästi viitenumeroilla 56 ja 57 merkittyjen aineiden jälkeen. 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1985. Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 18 päivänä heinäkuuta 1984. Komission puolesta Karl-Heinz NARJES Komission jäsen (1) EYVL N:o L 262, 27.9.1976, s. 169 (2) EYVL N:o L 332, 28.11.1983, s. 38